Hospitaal betaal vir ongewaste linne – praag.co.za — 20 jaar jonk!
Hospitaal betaal vir ongewaste linne
Die verpleegvakbond Denosa is “ontsteld” oor mediaberigte wat beweer dat pasiënte en pasgebore babas by twee Oos-Kaapse hospitale tydens die feesseisoen op bebloede beddens moes slaap.
“Ons veroordeel die blootstelling van pasiënte aan sulke toestande ten sterkste,” het Asanda Fongqo, woordvoerder van die Demokratiese Verpleegorganisasie van Suid-Afrika (Denosa), Maandag in ‘n verklaring gesê.
Die Sunday Times het vroeër berig dat ‘n privaatmaatskappy wat gekontrakteer is om Oos-Londen se Frere- en Cecilia Makhiwane-hospitale se linne te was, nie ‘n wasmasjien besit nie.
Die vakbond het gevra vir die “dringende” aanstelling van voltydse personeel, wat mense wat linne kan was, insluit.
“Ons het al male sonder tal gesê die uitkontraktering van dienste soos die was van linne is nie net ‘n mors van geld nie, maar het ook ‘n negatiewe impak op doeltreffendheid en gehalte,” het Fongqo gesê.
“Die situasie in hierdie hospitale ondermyn ook die mees basiese gesondheidsbeginsels van infeksiebeheer en stel net meer lewens in gevaar.”
купить липецк балансировочное и шиномонтажное оборудование для грузового транспорталобановский депутат
Skrywer Dan RoodtGepubliseer op 11 Januarie 2011 Kategorieë Suider-Afrika
Vorige Vorige artikel: Klassieke simboliek
Volgende Volgende artikel: Transformasie as vloekwoord